આ કૌભાંડમાં સંડોવાયેલા મોટા મગરમચ્છ હજુ પકડવાના બાકી છે. આમ કહી ધાનાણીએ સરકારના કેટલાક મોટા માથાઓ અંગેનો સીધો સંકેત કર્યો હતો. તેમણે વધુમાં જણાવ્યું હતું કે, ગઈકાલે મને ખ્યાલ આવ્યો કે રામરાજ્ય ગોડાઉનમાં આગ લાગી તેના અઠવાડિયા પહેલાં રોજ રાત્રે ટ્રકોમાં મગફળીઓ બહાર જતી હતી. તો તે મગફળીનું પિલાણ ક્યાં થયું તે સરકાર જાહેર કરવુ જોઈએ. એટલું જ નહી, જે ૪.૫ લાખ ટન મગફળી વેચી નાખ્યાનો સરકાર દાવો કરે છે તે તો કેટલાક ઓઈલમિલરો પર દબાણ કરીને પરાણે તળિયાના ભાવે વેચાઇ છે.